Diari Oficial de la Generalitat Valenciana


Sumari del DOGV 9053, del 01-04-2021 (2021/3232)

RESOLUCIÓ de 26 de març de 2021, de la Universitat Miguel Hernández d'Elx, per la qual es rectifica un error advertit en la Resolució rectoral amb data de 6 d'octubre de 2020, de la Universitat Miguel Hernández d'Elx, per la qual es convoquen proves selectives d'accés al grup C, subgrup C2, sector administració general, escala auxiliar administrativa, amb denominació administratiu, mitjançant el sistema de concurs oposició per torn d'accés lliure. Referència 2020/39942.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9053

Data del DOGV
:   01-04-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/3232


Data del document
:   26-03-2021

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de març de 2021, de la Universitat Miguel Hernández d'Elx, per la qual es rectifica un error advertit en la Resolució rectoral amb data de 6 d'octubre de 2020, de la Universitat Miguel Hernández d'Elx, per la qual es convoquen proves selectives d'accés al grup C, subgrup C2, sector administració general, escala auxiliar administrativa, amb denominació administratiu, mitjançant el sistema de concurs oposició per torn d'accés lliure. Referència 2020/39623. [2021/3232]  
Dictada la Resolució rectoral amb data de 6 d'octubre de 2020, de la Universitat Miguel Hernández d'Elx, per la qual es convoquen proves selectives d'accés al grup C, subgrup C2, sector administració general, escala auxiliar administrativa, amb denominació administratiu, mitjançant el sistema de concurs oposició per torn d'accés lliure, referència 2020/39239, publicada aquesta resolució en el Diari Oficial de la Generalitat Valenciana amb data de 21 d'octubre de 2020, i en el Boletín Oficial del Estado amb data de 23 d'octubre de 2020, per a cobrir deu places vacants, pel sistema general d'accés lliure.  
Dictada la Resolució rectoral número 00126/2021 amb data de 24 de març de 2021, de la Universitat Miguel Hernández d'Elx, en què s'evidencia un error aritmètic comés en el càlcul del nombre de places que es convoquen per la quota de reserva per a persones amb diversitat funcional, i s'ordena efectuar les modificacions oportunes.  
Aprovada l'oferta d'ocupació pública per a l'any 2019 de places de personal funcionari d'administració i serveis de la Universitat Miguel Hernández d'Elx, per la Resolució rectoral amb data de 13 de novembre de 2019 (DOGV 22.11.2019), en la qual consta un total de 15 llocs de l'escala administrativa, que es convoquen per taxa de reposició.  
De conformitat amb el que disposa l'article 109.2 de Llei 39/2015, d'1 d'octubre, del procediment administratiu comú de les administracions públiques, en virtut del qual les administracions públiques poden rectificar, així mateix, en qualsevol moment, d'ofici o a instàncies dels interessats, els errors materials, de fet, o aritmètics existents en els seus actes, resolc:  
  
Primer  
Rectificar el nombre de places vacants que es convoquen de conformitat amb el que expressa el cos d'aquesta resolució, i mantindre la validesa de la resta de les bases, en els termes següents:  
On diu:  
«Bases de la convocatòria  
Primera. Normes generals  
1.1. Es convoquen proves selectives per a cobrir deu places vacants de l'escala auxiliar administrativa, amb denominació administratiu, grup C, subgrup C2 pel sistema general d'accés lliure.  
(?)  
  
ANNEX I  
Places vacants núm.: F52072, F52073, F52153, F51036, F52133, F52090, F52095, F52171, F52148 i F52155.»  
Ha de dir:  
«Bases de la convocatòria  
Primera. Normes generals  
1.1. Es convoquen proves selectives per a cobrir onze places vacants de l'escala auxiliar administrativa, amb denominació administratiu, grup C, subgrup C2 pel sistema general d'accés lliure, que es divideixen en dues quotes:  
a) Places de la quota general: 10  
b) Places de la quota de reserva per a persones amb diversitat funcional: 1  
(?)  
  
ANNEX I  
Places vacants quota general núm.: F52072, F52073, F52153, F51036, F52133, F52090, F52095, F52171, F52148 i F52155.  
Plaça vacant quota diversitat funcional núm.: F55245.»  
  
Segon  
Publicar la present resolució en el Diari Oficial de la Generalitat Valenciana i en el Boletín Oficial del Estado, i concedir un nou termini de vint dies hàbils comptadors a partir de l'endemà de la publicació d'aquesta convocatòria en el Boletín Oficial del Estado, perquè, els qui desitgen prendre part en aquestes proves selectives de manera exclusiva per la quota de reserva per a persones amb diversitat funcional, puguen fer-ho, en els termes que disposen les bases dictades per la Resolució rectoral amb data de 6 d'octubre de 2020, de la Universitat Miguel Hernández d'Elx, per la qual es convoquen proves selectives d'accés al grup C, subgrup C2, sector administració general, escala auxiliar administrativa, amb denominació administratiu, mitjançant el sistema de concurs oposició per torn d'accés lliure, ref. 2020/39886. De tal manera que, qui ja haja presentat instància durant el termini establit per a això, no haurà de realitzar cap actuació de participació en aquestes proves.  
  
  
Tercer  
Contra el present acte, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que disposa l'article 114 de la Llei 39/2015, d'1 d'octubre, del procediment administratiu comú de les administracions públiques.  
  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 123 i següents, de la Llei 39/2015, d'1 d'octubre, del procediment administratiu comú de les administracions públiques.  
  
Elx, 26 de març de 2021. El rector: Juan José Ruiz Martínez.